Aksungur masjidi

**Aksungur masjidi** (; ), shuningdek, **Koʻk masjid** (, ) yoki **Ibrohim ogʻa masjidi** (, ) nomi bilan ham tanilgan, Misrning Islomiy Qohira hududi, Darb al-Ahmar tumanidagi Tabana mahallasi, Bab Zuveyla va Qohira qal’asi oʻrtasida joylashgan.

Aksungur masjidi, shuningdek, dafn majmuasi sifatida ham xizmat qiladi. Masjidda uning asoschisi Shamsiddin Aqsunqur, uning oʻgʻillari, Bahriy Mamluklar sultoni an-Nosir Muhammadning bir nechta farzandlari hamda masjidning asosiy restavratori Ibrohim ogʻa al-Mustahfizonning maqbaralari joylashgan.

## Tarixi
### Mamluklar davridagi qurilish

Masjid 1347-yilda *[[amir]]* Shamsiddin Aqsunqurning buyurtmasiga binoan Mamluk sultoni al-Muzaffar Hoji hukmronligi davrida qurib bitkazilgan. Aqsunqur avvalgi sulton an-Nosir Muhammadning kuyovi boʻlgan va uning saroyidagi eng nufuzli *amirlardan* biri hisoblangan. 1340-yilda an-Nosirning vafotidan soʻng, uning vorislari davrida Aqsunqurning sultonlik ishlaridagi taʼsiri yanada kuchaygan.

Oʻrta asr musulmon tarixchisi al-Maqriziyning qayd etishicha, Aqsunqur butun loyiha ustidan shaxsan nazorat qilgan va hatto qurilish ishlarida ham ishtirok etgan. U avval Tarobulus ash-Shom hokimi boʻlgani uchun masjidni Suriya meʼmoriy uslubida qurdirgan. Masjid undan oldin 1341-yilda qurilgan marhum sulton al-Ashraf Kujukning maqbarasi atrofida barpo etilgan. Aqsunqurning qabri ham uning oʻgʻillariniki bilan birga masjid majmuasida joylashgan.

XV asrga kelib, Aqsunqur masjidi Suriya tomonidan keladigan *[[vaqf]]* mablagʻlarining kamayishi sababli yomon holatga tushgani qayd etilgan. 1412-yilda Mamluk *amiri* Tugʻon tomonidan hovlining markaziga *[[shodirvon]]* qurilgan. Mablagʻ kamligi sabab, Aqsunqur masjidi faqat Juma namozi va diniy bayramlar uchun ochiq boʻlgan.

### Usmoniylar tomonidan restavratsiya qilinishi

1652–1654-yillar oraligʻida Usmoniylar hukmronligi davrida yanicharlar qoʻshinining generali boʻlgan *amir* Ibrohim ogʻa al-Mustahfizon Aqsunqur masjidida katta restavratsiya ishlarini boshladi. U masjidning tomi va ravoqlarini taʼmirladi, janubiy namoz oʻqish zali tomini tutib turish uchun qoʻshimcha ustunlar oʻrnatdi. Eng muhim oʻzgarishlardan biri u binoni koʻk va yashil kafellar bilan bezatdi. Shu sababli masjid norasmiy ravishda „Koʻk masjid“ deb atala boshlandi. Kafellar Konstantinopol va Damashqdan olib kelingan boʻlib, ular Iznik uslubida yasalgan, unda sarv daraxti va lolalar solingan vazalar koʻrinishidagi bezaklar ishlatilgan.

Ibrohim ogʻa oʻz maqbarasini ham janubiy zalda qurdirgan boʻlib, marmar kafellar bilan bezatilgan edi. Maqbara anʼanaviy Mamluk meʼmorchilik uslubida qurilgan boʻlib, unda Mamluk *amirlarining* maqbaralariga xos boʻlgan *[[mehrob]]* mavjud edi. Oʻsha davrdagi Usmoniylar anʼanasiga muvofiq, Aqsunqur masjidi restavratsiya qilgan shaxs nomi bilan rasmiy ravishda „Ibrohim ogʻa masjidi“ deb qayta nomlangan. Biroq bu nom keng qoʻllanilmagan.

### Zamonaviy davr
1908-yilda Aqsunqur masjidi *Comité de Conservation des Monuments de l’Art Arabe* tashkiloti tomonidan restavratsiya qilingan. 1992-yilda Qohirada sodir boʻlgan zilzila masjidning portiklaridagi ravoqlarga zarar yetkazdi, biroq ular 1990-yillarning oʻrtalarida Misr hukumati tomonidan qoʻshimcha yemirilishni oldini olish maqsadida mustahkamlandi.

Ogʻa Xon madaniyati jamgʻarmasi (AKTC) va Jahon yodgorliklari jamgʻarmasi 2009-yilda masjidni restavratsiya qilish loyihasini boshladi. 6 yillik taʼmir ishlari tugagach, masjid 2015-yil may oyida jamoatchilik uchun ochildi. Ochilish marosimida Qadimiy yodgorliklar vaziri Mamduh al-Damaty, Ogʻa Xon, Ogʻa Xon taraqqiyot tarmogʻi raisi va Qohira hokimi Jalol Said ishtirok etgan.

Restavratsiya ishlari binoning konstruktiv barqarorligini taʼminlash, ichki qismiga zarar yetkazmasdan saqlab qolish va tomni taʼmirlashga qaratilgan edi. Bugungi kunda Aqsunqur masjidi Misrga tashrif buyurayotgan turistlar uchun asosiy diqqatga sazovor maskanlardan biri hispblanadi.

## Meʼmorchiligi

### Minora
Minora Bob al-Vazir koʻchasiga qaragan fasadning janubiy burchagida joylashgan boʻlib, koʻchaning janubiy qismiga keng nazar tashlash imkonini beradi. Minora 3 qavatdan iborat. XX asrdagi restavratsiya ishlaridan oldin minoraning toʻrtta qavati mavjud boʻlgan. Uchinchi qavat sakkizburchak shaklida boʻlib, restavratsiya davomida olib tashlangan. Aqsunqur masjidi minorasi XIX asrga oid bir nechta illyustratsiyalarida tasvirlangan.

## Yana qarang
* Misrdagi masjidlar roʻyxati
* Qohiradagi masjidlar roʻyxati
* Misrda islom

## Manbalar

## Adabiyotlar

* 
*